钦定古今图书集成/明伦汇编/交谊典/第047卷 > 《寄致政太傅侍中曾鲁公》文彦博
## 钦定古今图书集成/明伦汇编/交谊典/第047卷 > 《寄致政太傅侍中曾鲁公》文彦博

近以王屋山所产《灵寿杖为献，伏蒙》尊恕，不责轻浼，仍贶雅章，并惠古鉴，吟绎捧玩，不能释手，辄成拙诗一首，以答来贶

“天坛小有洞，神仙称福地。草木尽翘秀，灵寿特珍异。
孑立无附枝，挺生出群类。既不假矫揉，复不烦削治。
制杖待时用，训鸠循古义。献于君子堂，达此野人意。
所献虽已微，其意亦有谓。愿公稍扶持，与国同安置。
匪惟布私诚，兹乃出公议。岂图一羽轻，复委千钧赐。
报之以宝鉴，百炼精明致。”副之以雅章，《二南》风格备。
“蔀屋天光照。陋躯表衮贲，何以称尊贶。传家为重器。
何以继希声，陈诗言鄙志。”